CELEX: 62017TN0093
Language: hr
Date: 2017-02-14 00:00:00
Title: Predmet T-93/17: Tužba podnesena 14. veljače 2017. – Duferco Long Products protiv Komisije

18.4.2017   
            
            
               HR
            
            
               Službeni list Europske unije
            
            
               C 121/38
            
         Tužba podnesena 14. veljače 2017. – Duferco Long Products protiv Komisije
   (Predmet T-93/17)
   (2017/C 121/57)
   Jezik postupka: francuski
   
      Stranke
   
   
      Tužitelj: Duferco Long Products SA (Luxembourg, Luksemburg) (zastupnici: J.-F. Bellis, R. Luff i M. Favart, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               proglasi predmetnu tužbu dopuštenom i osnovanom;
            
         
               —
            
            
               poništi članak 1. točku (f) i članak 2. Odluke Komisije od 20. siječnja 2016. o državnim potporama SA.33926 2013/C (ex 2013/NN, 2011/CP) koje je Belgija provela u korist grupe Duferco;
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog, koji se temelji na očitim pogreškama koje se tiče prava i očitim pogreškama u ocjeni koje je počinila Komisija pri ispitivanju pari passu naravi šeste mjere koja je proglašena nespojivom sa zajedničkim tržištem. Taj je tužbeni razlog podijeljen u dva dijela:
               
                           —
                        
                        
                           prvi dio, prema kojem je, suprotno Komisijinoj ocjeni, predmetna transakcija izvršena pari passu;
                        
                     
                           —
                        
                        
                           drugi dio, prema kojem je Komisijina ocjena o pari passu naravi transakcije zahvaćena ozbiljnim pogreškama u izračunu i ocjeni.
                        
                     
         
               2.
            
            
               Drugi tužbeni razlog, koji se temelji na očitim pogreškama koje se tiču prava i očitim pogreškama u ocjeni koje je počinila Komisija pri ispitivanju kriterija privatnog ulagača u tržišnom gospodarstvu. Taj je tužbeni razlog podijeljen u četiri dijela:
               
                           —
                        
                        
                           prvi dio, prema kojem je Komisija, poistovjećujući primjenjivost i primjenu kriterija privatnog ulagača u tržišnom gospodarstvu, počinila pogrešku koja se tiče prava te je nepravilno primijenila kriterij privatnog ulagača u tržišnom gospodarstvu;
                        
                     
                           —
                        
                        
                           drugi dio, prema kojem je Komisija, time što nije provela usporednu analizu ili primijenila drugu metodu ocjene predmetne transakcije, povrijedila načelo privatnog ulagača u tržišnom gospodarstvu kao i obveze obrazlaganja i dužne pažnje pri ocjeni tog kriterija;
                        
                     
                           —
                        
                        
                           treći dio, prema kojem je Komisija povrijedila obveze obrazlaganja i dužne pažnje pri ocjeni kriterija privatnog ulagača u tržišnom gospodarstvu;
                        
                     
                           —
                        
                        
                           četvrti dio, prema kojem je Valonska regija dostavili veći broj dokumenata koji potvrđuju da je Foreign Strategic Investment Holding, društvo kćer Société Wallonne de Gestion et de Participation, postupao kao privatni ulagač u tržišnom gospodarstvu.